એટલે જ્યોતિને પછી ફરી બે વખત ગર્ભપાત કરાવવાની ફરજ પડી હતી. જ્યારે તે ચોથી વખત ગર્ભપાત કરાવવા ગયા ત્યારે તેમને જીવનનો વધુ એક મોટો આંચકો લાગ્યો. ડૉક્ટરે બ્લડ ટેસ્ટ કર્યા ત્યારે જ્યોતિને એચઆઇવી પોઝિટિવ હોવાની જાણકારી મળી હતી. તેમના પેટમાં ત્રણ મહિનાનો ગર્ભ હતો અને આ જાણકારી મળતાં જ તેઓ વિચિત્ર સ્થિતિમાં મૂકાઈ ગયા હતા. તે સમજી શક્યાં નહોતા કે તેઓ એચઆઇવી પોઝિટિવ કેવી રીતે હોઈ શકે?